CELEX: 32022R0854
Language: mt
Date: 2022-05-31 00:00:00
Title: Regolament ta’ Implimentazzjoni tal-Kummissjoni (UE) 2022/854 tal-31 ta’ Mejju 2022 li jemenda l-Anness III tar-Regolament ta’ Implimentazzjoni (UE) 2020/2235 fir-rigward tal-mudelli taċ-ċertifikati tas-saħħa tal-annimali/uffiċjali għad-dħul fl-Unjoni ta’ kunsinni ta’ ċerti prodotti li joriġinaw mill-annimali (Test b’rilevanza għaż-ŻEE)

1.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 150/69
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/854
         tal-31 ta’ Mejju 2022
         li jemenda l-Anness III tar-Regolament ta’ Implimentazzjoni (UE) 2020/2235 fir-rigward tal-mudelli taċ-ċertifikati tas-saħħa tal-annimali/uffiċjali għad-dħul fl-Unjoni ta’ kunsinni ta’ ċerti prodotti li joriġinaw mill-annimali
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (1), u b’mod partikolari l-Artikolu 7(2)(a) tiegħu,
         Wara li kkunsidrat ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016 dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (Liġi dwar is-Saħħa tal-Annimali) (2), u b’mod partikolari l-Artikoli 238(3) u 239(3) tiegħu,
         Wara li kkunsidrat ir-Regolament (UE) 2017/625 tal-Parlament Ewropew u tal-Kunsill tal-15 ta’ Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali) (3), u b’mod partikolari l-Artikolu 90, l-ewwel paragrafu, il-punti (a) u (b), u l-Artikolu 126(3) tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2020/2235 (4) jistabbilixxi regoli dwar iċ-ċertifikati tas-saħħa tal-annimali previsti fir-Regolament (UE) 2016/429, iċ-ċertifikati uffiċjali previsti fir-Regolament (UE) 2017/625, u ċ-ċertifikati tas-saħħa tal-annimali/uffiċjali bbażati fuq dawk ir-Regolamenti, meħtieġa għad-dħul fl-Unjoni ta’ ċerti kunsinni ta’ annimali u oġġetti. B’mod partikolari, l-Anness III tar-Regolament ta’ Implimentazzjoni (UE) 2020/2235 jistabbilixxi, inter alia, il-mudelli taċ-ċertifikati tas-saħħa tal-annimali/uffiċjali għad-dħul fl-Unjoni ta’ kunsinni ta’ ċerti prodotti li joriġinaw mill-annimali maħsuba għall-konsum mill-bniedem.
                  
               
                     (2)
                  
                  
                     B’mod aktar speċifiku, il-Kapitolu 1 tal-Anness III tar-Regolament ta’ Implimentazzjoni (UE) 2020/2235 jistabbilixxi l-mudelli taċ-ċertifikat tas-saħħa tal-annimali/uffiċjali għad-dħul fl-Unjoni ta’ laħam frisk maħsub għall-konsum mill-bniedem, eskluż il-laħam separat mekkanikament ta’ annimali bovini domestiċi (MUDELL BOV). Fin-Noti tal-Parti I ta’ dak il-mudell, il-Kaxxa ta’ referenza I.27 jenħtieġ li tiġi supplementata bil-kategorija nieqsa ta’ “ġewwieni” fid-deskrizzjoni tan-natura tal-komodità. Għalhekk huwa meħtieġ li dak il-mudell jiġi emendat kif xieraq.
                  
               
                     (3)
                  
                  
                     Barra minn hekk, il-Kapitoli 33, 34 u 35 tal-Anness III tar-Regolament ta’ Implimentazzjoni (UE) 2020/2235 jistabbilixxu mudelli taċ-ċertifikati tas-saħħa tal-annimali/uffiċjali għad-dħul fl-Unjoni ta’ rispettivament, ħalib mhux ipproċessat maħsub għall-konsum mill-bniedem (MUDELL MILK-RM); prodotti tal-ħalib maħsuba għall-konsum mill-bniedem derivati minn ħalib mhux ipproċessat jew li mhumiex meħtieġa jgħaddu minn trattament speċifiku għall-mitigazzjoni tar-riskju (MUDELL MILK-RMP/NT); u prodotti tal-ħalib maħsuba għall-konsum mill-bniedem li huma meħtieġa jgħaddu minn trattament ta’ pastorizzazzjoni (MUDELL DAIRY-PRODUCTS-PT). L-attestazzjoni tas-saħħa tal-annimali ta’ dawk il-mudelli jenħtieġ li tiġi ċċarata fir-rigward tar-rekwiżiti tas-saħħa tal-annimali relatati mal-oriġini tal-ħalib. Għalhekk huwa meħtieġ li dawk il-mudelli jiġu emendati kif xieraq.
                  
               
                     (4)
                  
                  
                     Għalhekk jenħtieġ li l-Anness III tar-Regolament ta’ Implimentazzjoni (UE) 2020/2235 jiġi emendat kif xieraq.
                  
               
                     (5)
                  
                  
                     Sabiex jiġi evitat kwalunkwe tfixkil tal-kummerċ fir-rigward tad-dħul fl-Unjoni ta’ kunsinni ta’ prodotti li joriġinaw mill-annimali koperti mill-mudell taċ-ċertifikati tas-saħħa tal-annimali/uffiċjali stabbiliti fil-Kapitoli 1, 33, 34 u 35 tal-Anness III tar-Regolament ta’ Implimentazzjoni (UE) 2020/2235, l-użu taċ-ċertifikati tas-saħħa tal-annimali/uffiċjalimaħruġa f’konformità mar-Regolament ta’ Implimentazzjoni (UE) 2020/2235, kif applikabbli qabel l-emendi li saru b’dan ir-Regolament ta’ Implimentazzjoni, jenħtieġ li jkomplu jiġu awtorizzati matul perjodu tranżitorju soġġett għal ċerti kundizzjonijiet.
                  
               
                     (6)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness III tar-Regolament ta’ Implimentazzjoni (UE) 2020/2235 huwa emendat f’konformità mal-Anness ta’ dan ir-Regolament.
         
         
            Artikolu 2
            Għal perjodu tranżitorju sal-15 ta’ Frar 2023, il-kunsinni ta’ ċerti prodotti li joriġinaw mill-annimali, akkumpanjati miċ-ċertifikati xierqa tas-saħħa tal-annimali/uffiċjali, maħruġa f’konformità mal-mudelli stabbiliti fil-Kapitoli 1, 33, 34 u 35 tal-Anness III tar-Regolament ta’ Implimentazzjoni (UE) 2020/2235, kif applikabbli qabel l-emendi li saru lil dak ir-Regolament ta’ Implimentazzjoni b’dan ir-Regolament ta’ Implimentazzjoni, għandhom ikomplu jiġu awtorizzati għad-dħul fl-Unjoni dment li ċ-ċertifikat tas-saħħa tal-annimali/uffiċjali jkun inħareġ mhux aktar tard mill-15 ta’ Novembru 2022.
         
         
            Artikolu 3
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-31 ta’ Mejju 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 139, 30.4.2004, p. 55.
         
            (2)  ĠU L 84, 31.3.2016, p. 1.
         
            (3)  ĠU L 95, 7.4.2017, p. 1.
         
            (4)  Ir-Regolament ta’ Implimentazzjoni tal-Kummissjoni (UE) 2020/2235 tas-16 ta’ Diċembru 2020 li jistabbilixxi regoli għall-applikazzjoni tar-Regolamenti (UE) 2016/429 u (UE) 2017/625 tal-Parlament Ewropew u tal-Kunsill fir-rigward ta’ mudelli taċ-ċertifikati tas-saħħa tal-annimali, mudelli taċ-ċertifikati uffiċjali u mudelli taċ-ċertifikati tas-saħħa tal-annimali/uffiċjali, għad-dħul fl-Unjoni u l-movimenti fl-Unjoni ta’ kunsinni ta’ ċerti kategoriji ta’ annimali u oġġetti, ċertifikazzjoni uffiċjali dwar dawn iċ-ċertifikati u li jħassar ir-Regolament (KE) Nru 599/2004, ir-Regolamenti ta’ Implimentazzjoni (UE) Nru 636/2014 u (UE) 2019/628, id-Direttiva 98/68/KE u d-Deċiżjonijiet 2000/572/KE, 2003/779/KE u 2007/240/KE (ĠU L 442, 30.12.2020, p. 1).
      
      
         
            ANNESS
            L-Anness III tar-Regolament ta’ Implimentazzjoni (UE) 2020/2235 huwa emendat kif ġej:
            
                        (a)
                     
                     
                        fil-Kapitolu 1, fil-mudell taċ-ċertifikat tas-saħħa tal-annimali/uffiċjali għad-dħul fl-Unjoni ta’ laħam frisk maħsub għall-konsum mill-bniedem, eskluż laħam separat mekkanikament, ta’ annimali bovini domestiċi (Mudell BOV), fin-Noti tal-Parti I, il-Kaxxa ta’ referenza I.27 hija sostitwita b’dan li ġej:
                        
                                    “Kaxxa ta’ referenza I.27:
                                 
                                 
                                    Uża l-kodiċi xieraq tas-Sistema Armonizzata (HS): 02.01, 02.02, 02.06, 05.04 jew 15.02.
                                 
                              Deskrizzjoni tal-kunsinna:
                        
                                     
                                 
                                 
                                    “Natura tal-komodità”: Indika “karkassa-sħiħa”, “karkassa-ġenb”, “karkassa-kwarti”, “ġewwieni” jew “qatgħat”.
                                 
                              
                                     
                                 
                                 
                                    “Tip ta’ trattament”: Jekk xieraq, indika “dissussat”, “bl-għadma” u/jew “immaturat”. Jekk iffriżat, indika d-data tal-iffriżar (xx/ss) tal-qatgħat/biċċiet.”
                                 
                              
                  
                        (b)
                     
                     
                        Il-Kapitoli 33 sa 35 huma sostitwiti b’dawn li ġejjin:
                        “KAPITOLU 33
                        
                           MUDELL TAĊ-ĊERTIFIKAT TAS-SAĦĦA TAL-ANNIMALI/UFFIĊJALI GĦAD-DĦUL FL-UNJONI TA’ ĦALIB MHUX IPPROĊESSAT MAĦSUB GĦALL-KONSUM MILL-BNIEDEM (MUDELL MILK-RM)
                        
                        
                           
                        
                           
                        
                           
                        
                           
                        
                           
                        KAPITOLU 34
                        
                           MUDELL TAĊ-ĊERTIFIKAT TAS-SAĦĦA TAL-ANNIMALI/UFFIĊJALI GĦAD-DĦUL FL-UNJONI TA’ PRODOTTI TAL-ĦALIB MAĦSUBA GĦALL-KONSUM MILL-BNIEDEM DERIVATI MINN ĦALIB MHUX IPPROĊESSAT JEW LI MHUMIEX MEĦTIEĠA LI JGĦADDU MINN TRATTAMENT SPEĊIFIKU GĦALL-MITIGAZZJONI TAR-RISKJU (MUDELL MILK-RMP/NT)
                        
                        
                           
                        
                           
                        
                           
                        
                           
                        
                           
                        
                           
                        KAPITOLU 35
                        
                           MUDELL TAĊ-ĊERTIFIKAT TAS-SAĦĦA TAL-ANNIMALI/UFFIĊJALI GĦAD-DĦUL FL-UNJONI TA’ PRODOTTI TAL-ĦALIB MAĦSUBA GĦALL-KONSUM MILL-BNIEDEM LI HUMA MEĦTIEĠA JGĦADDU MINN TRATTAMENT TA’ PASTORIZZAZZJONI (MUDELL DAIRY-PRODUCTS-PT)
                        
                        
                           
                        
                           
                        
                           
                        
                           
                        
                           
                        
                           ”